armvectores/hy_wikipedia_2023 huggingface dataset:
Մուլք (կալվածք)

Անվան այլ կիրառումների համար տե՛ս՝ Մուլք (այլ կիրառումներ)Մուլք (արաբերեն mulk – տիրույթ, սեփականություն, կալվածք), հողային տիրույթի անվանում Մերձավոր և Միջին Արևելքի երկրներում, Հարավային Կովկասում արաբական տիրապետության ժամանակաշրջանում։ Մուլք են կոչվել ինչպես խոշոր ավատները, այնպես էլ համայնքի գյուղացուն պատկանող մշակելի հողակտորները։


== Մուլքի տեսակներ ==
16-19–րդ դարերում Իրանում, Ադրբեջանում և Արևելյան Հայաստանում մուլքը հասկացվում էր սեփականությունը հողի, ջրի կամ այլ անշարժ գույքի (այգի, ջրաղաց, ձիթհանք, տուն և այլն) նկատմամբ։ Ժառանգման սեփականության իրավունքով ֆեոդալ–կալվածատերերին պատկանող գյուղերը, ի տարբերություն ծառայության համար տրվող ժամանակավոր–պարգևական հողերի՝ թիուլի, նույնպես մուլքեր էին համարվում։ Մուլքը կիրառվել է նաև թագավորության (իշխանություն, սենիորություն), համայնքի հողային սեփականության իմաստով։ Մուլք ունեցող գյուղատերերը կոչվում էին մալիք (արաբերեն malik – սեփականատեր), որոնք կարող էին մուլք համարվող իրենց գյուղից ստանալ ռենտա–հարկի մի մասը։ 16-րդ դարից մինչև 19–րդ դարի սկիզբը մուլք էր կոչվում նաև սեփականատիրության իրավունքով տվյալ գյուղական համայնքից գանձվող ռենտան ամբողջությամբ։


== Մուլք-ով ձևավորվող իմաստներ ==
18-19-րդ դարերում Արևելյան Հայաստանում և Ադրբեջանում գյուղից ստացվող ամբողջ հողային ռենտայի (մուլքի) կամ նրա մասի սեփականատերը կոչվում էր մուլքադար (մուլք ունեցող)։ Վերջինս իրավունք ուներ որպես հողային ռենտա ստանալ բերքի միայն որոշ մասը (1/10–3/10)։ Գյուղի ընդհանուր ցանքատարածության համայնքի անդամ հողագործ գյուղացիների միջև բաշխման ու օգտագործման իրավունքները տնօրինում էր գյուղական համայնքը։
Մուլքադարին ժառանգությամբ անցնող մուլքը կոչվում էր մուլք–ե մորուսի (mulk-e mórusi), գանձագին մուլք՝ մուլք–ե զարխարիդ (mulk-e zarkharid)։ Գյուղից ստացվող մուլքի ամբողջությունը, մսխալի (թանկարժեք մետաղի զանգվածի չափման միավոր) նմանությամբ, բաժանվում էր 6 մասի (դանգերի)։ Մուլքը կարող էր օտարվել կամ փոխանցվել ժառանգներին ամբողջությամբ կամ դանգերով, իսկ առ ու ծախի դեպքում՝ կես կամ քառորդ դանգով (թասուջ), 1/8 դանգով (շաիր) կամ դրանց կոտորակներով։
Հողատիրությունը կոչվել է Մուլքադարություն, որը ձևավորվելով Արաբական խալիֆայությունում, հարատևել է մինչև 15-19-րդ դարեր։ Հարավային Կովկասում մուլքադարությունը գոյատևել է մինչև 1870-ական թվականների հողային բարենորոգումները։


== Տես նաև ==
Պետական մուլքադարական գյուղացիներ


== Գրականություն ==
Есаян А․ М․, Мулькадарское право в Армении, Е․, 1948
Петрушевский И․ П․, Очерки по истории феодальных отношений в Азербайджане и Армении в XVI–начале XIX вв․, Л., 1949
Папазян А․ Д․, Аграрные отношения в Восточной Армении в XVI–XVII веках, Е․, 1972․


== Ծանոթագրություններ ==
Իններորդ ալիք

Անվան այլ կիրառումների համար տե՛ս՝ 9-րդ ալիք (այլ կիրառումներ)«Իններորդ ալիք» (ռուս.՝ Девятый вал), Հովհաննես Այվազովսկու ամենահայտնի նկարներից։ Ստեղծվել է 1850 թվականին։
Գեղանկարիչը պատկերել է ալեկոծ ծովը և նավաբեկյալ մարդկանց։ Արևի շողերը լուսավորում են հսկայական ալիքները։ Նրանցից ամենամեծը՝ իններորդ ալիքը, սպառնում է խորտակել մարդկանց, որոնք փորձում են փրկվել՝ խորտակված նավի կայմից կառչած։
Չնայած, որ նավը խորտակվել է և մնացել է միայն կայմը, մարդիկ ողջ են և շարունակում են պայքարել բնության արհավիրքի դեմ։ Կտավի տաք երանգները ծովը ներկայացնում են ոչ այնքան դաժան և դիտողին հույս են տալիս, որ նավաբեկյալները կփրկվեն։


== Ծանոթագրություններ ==
Նիժնիե Սիրի

Նիժնիե Սիրի (ռուս.՝ Нижние Сиры, խակ.՝ Индіркі Сыр), գյուղ Ռուսաստանի Խակասիա հանրապետության Տաշտիպսկի շրջանի կազմում։
Բնակչությունը 2004 թվականին գրանցված տվյալներով կազմում էր 418 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դևիդ Սեյդլեր

Դևիդ Սեյդլեր  (անգլ.՝ David Seidler, 1937, Լոնդոն, Միացյալ Թագավորություն), բրիտանո-ամերիկյան սցենարիստ։ «Թագավորի ելույթը» ֆիլմի լավագույն բնօրինակ սցենարի համար «Օսկար» և «BAFTA» մրցանակների դափնեկիր։


== Կենսագրություն ==
Դևիդ Սեյդլերը ծնվել և վաղ մանկությունն անցկացրել է Լոնդոնում։ Նրա ծնողները մայրաքաղաքի միջին խավի հրեաներ են։ Հայրը՝ Բերնարդը բրոքեր էր, զբաղվում էր մորթեղենով, նաև ուներ գրասենյակ Նյու-Յորքում։ Երբ Լոնդոնը ենթարկվել է ֆաշիստական Գերմանիայի հարձակմանը, ընտանիքը տեղափոխվել է Լինգֆիլդ՝ Սուրեյ։
Ավելի ուշ նրանք մեկնել են Ամերիկա, նրանց նավը երեք նավերից կազմված պահակախմբի կազմում էր, որոնցից մեկը, որը տեղափոխում էր իտալացի ռազմագերիներին, խորտակվել է գերմանական սուզանավի կողմից։ Այս վտանգավոր ուղևորությունը դառնում է Դևիդի կակազել սկսելու պատճառը, որով տղան տառապում էր մինչև երեք տարեկան հասակը։ Եվրոպայում մնացած նրա ազգականները զոհվում են Հոլոքոստի ժամանակ։


== Ընտրյալ ֆիլմագրություն ==


== Մրցանակներ և անվանակարգեր ==
«Օսկար» մրցանակ լավագույն օրգինալ սցենարի համար (2011)
«BAFTA» մրցանակ լավագույն օրգինալ սցենարի համար (2011)


== Ծանոթագրություններ ==
Սվապուշչե

Սվապուշչե (ռուս.՝ Свапуще), գյուղ Ռուսաստանի Տվերի մարզի Օստաշկովսկի շրջանի կազմում։
Բնակչությունը 2008 թվականին գրանցված տվյալներով կազմում էր 376 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիլլոգիզմ

Սիլլոգիզմ (հուն. συλ-λογισμός-մտահանգում), դեդուկտիվ միջնորդավորված մտահանգում, որի մեջ մեկ ընդհանուր տերմին (հասկացություն) ունեցող երկու պարզագույն հատկության դատողություններից (նախադրյալներ) բխեցվում է մի այլ դատողություն (եզրակացություն)` նախադրյալների ընդհանուր տերմինի նկատմամբ մյուս տերմինների ծավալային (որոշ ըմբռնմամբ` բովանդակային) հարաբերակցության հիման վրա։ Նախադրյալներից մեկում եղած այն տերմինը, որը եզրակացության մեջ դառնում է սուբյեկտ, կոչվում է փոքր տերմին (S), իսկ այդ նախադրյալը՝ փոքր նախադրյալ, մյուս նախադրյալում եղած այն տերմինը, որը եզրակացության մեջ դառնում է պրեդիկատ, կոչվում է մեծ տերմին (P), իսկ այդ նախադրյալը՝ մեծ նախադրյալ։ Երկու նախադրյալներում էլ առկա տերմինը, որը չի անցնում եզրակացության մեջ, կոչվում է միջին տերմին (M)։
Ըստ նախադրյալներում միջին տերմինի գրաված դիրքի (սուբյեկտ է, թե պրեդիկատ) սիլլոգիզմը ունի չորս տեսակ՝ ֆիգուր.

I- ֆիգուրի բանաձևն է՝ M-P, S-M, S-P(«Մարդը մահկանացու է, Սոկրատեսը մարդ է, հետևաբար, Սոկրատեսը մահկանացու է»)
II- բանաձևը՝ P-M, S-M, S-P(«Ազնիվ մետաղները չեն օքսիդանում, երկաթն օքսիդանում է, հետևաբար, երկաթն ազնիվ մետաղ չէ»)
III- բանաձևը՝ M-P, M-S, S-P(«Սունկը տերև չունի, սունկը բույս է, հետևաբար, որոշ բույսեր տերև չունեն»)
IV- բանաձևը՝ P-M, M-S, S-P(«Ձուկը կաթնասուն չէ, որոշ կաթնասուններ ջրային կենդանիներ են, հետևաբար, որոշ ջրային կենդանիներ ձուկ չեն»)։Ըստ սիլլոգիզմը կազմող դատողությունների քանակի և որակի, ֆիգուրներն ունեն տարբեր թվով ենթատեսակներ՝ մոդուսներ, ընդամենը՝ 24 (որից 5-ը՝ այսպես կոչված, թուլացված մոդուս), որոնք բավարարում են սիլլոգիզմի ընդհանուր և մասնավոր ֆիգուրների կանոններին։ Մտածողության պրակտիկայում սիլլոգիզմը հանդես է գալիս նաև կրճատ (էնթիմեմա), բարդ (պոլիսիլլոցիզմ), բարդ-կրճատ (էպիխեյրեմա, սորիտ) ձևերով։ Հաճախ սիլլոգիզմ են կոչվում նաև պայմանական, բաժանարար և այլ մտահանգումները, և այդ կապակցությամբ բուն սիլլոգիզմը կոչվում է կատեգորիկ սիլլոգիզմ, որը նպատակահարմար չէ (մասնավորապես խիստ դժվարանում է ընդհանրապես սիլլոգիզմի սահմանումը)։ Սիլլոգիզմի տեսությունը (Սիլլոգիստիկան) ստեղծել է Արիստոտելը։ Սիլլոգիստիկան վերլուծել են նաև հին և միջնադարյան հայ մտածողները (Դավիթ Անհաղթ, Հովհան Որոտնեցի, Սիմեոն Ջուղայեցի, Հովհաննես Մրքուզ և այլք)։
Կոքսացում

Կոքսացում, բնական վառելանյութերի (գլխավորապես քարածխի) արդյունաբերական մշակման մեթոդ։ Իրականացնում են կոքսավառարաններում վառելանյութերն առանց օդի մուտքի, 950—1050 °C տաքացնելով։ Կոքսացման հիմնական նյութը կոքսն է։
Ածուխների կոքսացումն ընթանում է մի քանի փուլով։ Մինչև 250 °C տաքացնելիս ածխից գոլորշիանում է խոնավությունը, և անջատվում են քայքայման նյութերը՝ CO-ն և CՕ2-ը։ 300 °C-ում անջատվում են ոչ մեծ քանակով թեթև խեժեր և ածխի բաղադրության մեջ մտնող թթվածնավոր միացությունների քայքայումից առաջացած պիրոգենետիկ խոնավությունը։ Մոտավորապես 350 °C-ում ածուխը փափկում է՝ անցնելով խմորանման, պլաստիկ վիճակի։ Հալույթում ածուխը բուռն քայքայվում է՝ անջատելով առաջնային նյութեր՝ գազ և կուպր։ Ածխածնային ծանր մնացորդներն ածխի քայքայումից պնդանում են մոտ 500 °C-ում, առաջանում է պինդ ծակոտկեն նյութ՝ կիսակոքս։ Հետագա տաքացման դեպքում կիսակոքսը կորցնում է մնացորդային ցնդող նյութերը, գլխավորապես ջրածին, և ենթարկվում կծկման։ 700 °C-ից բարձր կիսակոքսը ամբողջովին փոխարկվում է կոքսի։ Քայքայման առաջնային նյութերը, շփվելով վառարանի շիկացած պատերին ու վերնամասին, ինչպես նաև կոքսին, ենթարկվում են ջերմային քայքայման և փոխարկվում երկրորդային նյութերի։ Գազի բաղադրության մեջ գերակշռողը դառնում են է H2-ը (50% ըստ ծավալի) և CH4 (25% ), իսկ գոլորշիների բաղադրության մեջ՝ արոմատիկ շարքի ածխաջրածինները։ Երկրորդային նյութերը հավաքում են և կիրառում քիմիական արդյունաբերության մեջ։ Պատրաստի կոքսն անցնում է ածխամարիչ խցիկ, որտեղ սառեցվում է ջրով կամ իներտ գազերով։ Կոքսացումն տևում է 13—18 ժ։
Նովո-Նիկոլսկոե (գյուղ, Տրետյակովսկի գյուղական բնակավայր)

Անվան այլ կիրառումների համար տե՛ս՝ Նովո-ՆիկոլսկոեՆովո-Նիկոլսկոե (ռուս.՝ Ново-Никольское), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոնտեսպերտոլի

Մոնտեսպերտոլի (իտալերեն՝  Montespertoli), կոմունա Իտալիայի Տոսկանա մարզի Ֆլորենցիա գավառում։
Բնակչությունը կազմում է 12 723 մարդ (2008 թվականի տվյալներով)։ Բնակչության խտությունը՝ 530 մարդ/կմ²։ Տարածքը՝ 25 կմ²։ Փոստային ինդեքս՝ 50025։ Հեռախոսային կոդ՝ 0571։


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 0571 6001
Էլեկտրոնային փոստ՝ urp@comune.montespertoli.fi.it
Պաշտոնական կայքը՝ http://www.comune.montespertoli.fi.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կառլոս Տևես

Կառլոս Տևես (իսպ.՝ Carlos Tevez, փետրվարի 5, 1984(1984-02-05)[…], Բուենոս Այրես, Արգենտինա), արգենտինացի ֆուտբոլիստ, որը հանդես է գալիս անգլիական «Մանչեսթեր Սիթի» ակումբում, հարձակվողի դիրքում։ 2010-2011 մրցաշրջանից սկսած նա թիմի ավագն է։
Տևեսը նախկինում խաղացել է «Բոկա Խունիորս», «Կորինտիանս», «Վեստ Հեմ Յունայթեդ» և «Մանչեսթեր Յունայթեդ» ակումբներում։ Արգենտինայի ֆուտբոլի ազգային հավաքականի կազմում նա անց է կացրել շուրջ 50 խաղ և դարձել 12 գոլի հեղինակ։
Տևեսի գործակալն է եղել Կիա Ջուրաբչյանը։


== Ծանոթագրություններ ==
Ռայիս Սաքսոն

Ռայիս Սաքսոն, (անգլ.՝ Saxon Rice, մարտի 15, 1976(1976-03-15)), ավստրալիացի քաղաքական գործիչ։ 2001 թվականի փետրվարի 10–ից մինչև 2008 թվականի սեպտեմբերի 6–ը եղել է Լեյբորիստական կուսակցության կողմից  Արևմտյան Ավստրալիայի Օրենսդիր ժողովի անդամ։


== Կենսագրություն ==
Ռայիս Սաքսոնը ծնվել է 1976 հունիսի 15-ին։ Ավարտել է Ավստրալիայի ազգային համալսարանը՝ ստանալով միջազգային իրավունքի մագիստրոսի աստիճան, և Սիդնեյի համալսարանը՝ ստանալով էկոնոմիկայի բակալավրի աստիճան։


== Կարիերա ==
Սաքսոնը Քվինսլենդի Լիբերալների ազգային կուսակցության անդամ է։ Միաժամանակ Գոռա Քութ–Թայի համար եղել է Քվինսլենդի նահանգի Օրենսդիր ժողովի անդամ՝ 2012 թվականի պետական ընտրություններում հաղթելով գանձապահ Էնդրի Ֆրեյզերին։ 2012 թվականի ապրիլի 3–ին նա նշանակվել է տեխնիկական և լրացուցիչ կրթության նախարարի օգնական։


== Անձնական կյանք ==
Սաքսոնը ամուսնացել է Թոմաս Ռայիսի հետ։ Ամուսինները ունեն մեկ դուստր՝ Իմոջեն Անդերսոն Ռայիս (ծնվ. 06.02.2014)։


== Ծանոթագրություններ ==
Կարոմատուլլո Միրզո

Կարոմատուլլո Միրզո (տաջ.՝ Кароматуллоҳи Мирзо, 1941 կամ ապրիլի 25, 1942(1942-04-25) կամ 1941), տաջիկ գրող։ Տաջիկստանի ժողովրդական գրող, Ռուդաքիի անվան Տաջիկստանի պետական մրցանակի դափնեկիր, Տաջիկստանի գրողների միության անդամ (1982)։


== Գործունեություն և ստեղծագործություններ ==
Կարոմատուլլո Միրզոն ծնվել է Տաջիկստանի Հանրապետության Լենինյան շրջանի Նիլկոն ղշլարում, ծառայողի ընտանիքում։ 1963 թվականին ավարտել է Դուշանբեի Շևչենկոյի անվան պետական մանկավարժական ինստիտուտի պատմաբանասիրական ֆակուլտետը։
Առաջին պատմվածքները գրել է մինչ ուսանողական տարիները։ Նրա պատմվածքները տպագրվել են հանրապետության պարբերականներում։ Ստեղծագործություններում անդրադարձել է գյուղի սոցիալական կյանքին։ Կարոմատուլլո Միրզոյին մեծ ճանաչում են բերել «Հույսի աստղ» (1980) վիպակների, «Առաջին աշխատավարձը» (1982) պատմվածքների և ակնարկների, Գիշերը Կաբուջարում (1984) պատմվածքների և վիպակների ժողովածուները։ Հայրենական մեծ պատերազմին նվիրված «Սիրո տանջանքները» վիպակը տպագրվել է «Սադոյ Շարկ» (1985) ամսագրում։ Հրատարակել է «Հորը որոնելիս» վեպը։ Կարոմատուլլոյի առանձին ստեղծագործություններ թարգմանվել են ռուսերեն, անգլերեն, չեխերեն, թուրքմեներեն, ուզբեկերեն և այլ լեզուներով։


== Պարգևներ ==
Տաջիկստանի ժողովրդական գրող
Տաջիկստանի Հանրապետության Ռուդաքիի անվան պետական մրցանակ
Լ. Ն. Տոլստոյի անվան գրական մրցանակ
Տաջիկստանի մշակույթի վաստակավոր գործիչ
«Շարաֆ» շքանշան


== Նշումներ ==


== Ծանոթագրություններ ==
Արվեստի ազգային կենտրոն (Օտտավա)

Անվան այլ կիրառումների համար տե՛ս՝ Արվեստի ազգային կենտրոն (այլ կիրառումներ)Արվեստի ազգային կենտրոն (ֆր.՝ Centre national des Arts, ԱԱԿ), կատարողական արվեստի կենտրոն Կանադայի Օնտարիո նահանգի Օտտավա քաղաքում` տեղակայված Էլգին փողոցի և Ռիդո ջրանցքի միջև։ 2006 թվականին կառույցն ընդգրկվել է Կանադայի ազգային պատմական հուշարձանների ցանկում։


== Պատմություն ==
Երբ 1928 թվականից հետո Ռասել թատրոնը բռնագրավվել և քանդվել է Կոնֆեդերացիայի հրապարակի կառուցման համար տեղ հատկացնելու անհրաժեշտությունից ելնելով, Օտտավայում կատարողական արվեստի ոչ մի խոշոր կենտրոն չի եղել։ Մայրաքաղաք այցելող կատարողներն ու նվագախմբերը օգտագործում էին «Կապիտոլ» կինոթատրոնի բեմը, որը նախատեսված էր վոդևիլների և ֆիլմերի համար։ 1963 թվականին Գ. Համիլթոն Սաուտամն ու Լևի Պետլերը հիմնադրել են «Ազգային մշակույթի մայրաքաղաք ալիանսը»։ Նրանք հաջողությամբ համոզեցին քաղաքային իշխանություններին և կառավարությանը կառուցելու նոր կենտրոն։
ԱԱԿ կառուցումը Լեստեր Բ. Պիրսոնի կառավարության` 1967 թվականին Կանադայի համադաշնության 100-ամյա տարելիցին նվիրված նախագծերից մեկն էր։ Կառույցը հանրության համար բացվել է 1969 թվականի մայիսի 31-ին։ Շինարարության արժեքը կազմել է 46 միլիոն կանադական դոլար։ Միաժամանակ կառույցը եղել է Օտտավայի քաղաքապետարանի նստավայրը. քաղաքային իշխանությունները հողը նվիրաբերել են դաշնային կառավարությանը։ Դիրիժոր Ժան-Մարի Բոդեն եղել է ԱԱԿ-ի առաջին երաժշտական ղեկավարը (1969-1971)։ 2010 թվականի հունիսին Եղիսաբեթ II թագուհին, Կանադա կատարած թագավորական այցի ընթացքում, ԱԱԿ-ի դիմաց կատարել է կանադացի ջազ դաշնակահար Օսկար Պետերսոնի բրոնզե արձանի բացման արարողությունը։
2014 թվականի փետրվարին կենտրոնը ներկայացրել է իր նոր լոգոն ու կարգախոսը` «Կանադան մեր բեմն է»։ Նախորդ լոգոն, որն օգտագործվում էր կենտրոնի բացումից ի վեր, պատրաստել էր Էռնեստ Ռոշը։


== Բեմահարթակներ ==
ԱԱԿ-ն ունի 4 բեմ`

Հարավային սրահ, ունի 2323 նստատեղ, ամենամեծ բեմն է, համարվում է Արվեստի ազգային կենտրոնի նվագախմբի, Օտտավայի սիմֆոնիկ նվագախմբի, Օտտավայի Լիրա օպերայի նստավայրը, ինչպես նաև այստեղ կազմակերպվում են բալետային և այլ խոշոր ցուցադրություններ։
Թատրոն, ունի 897 նստատեղ, հիմնականում օգտագործվում է թատերական և պարային միջոցառումների համար։ Այստեղ հանդես են գալիս անգլալեզու և ֆրանսալեզու թատերական ընկերությունները։
Ստուդիա, ունի 300 նստատեղ, թատերական բեմ։
4-րդ բեմ, ունի 150 նստատեղ, բացվել է 2001 թվականին, այստեղ կազմակերպվում են տարբեր հասարակական միջոցառումներ։


== Գրականություն ==
Jennings, Sarah (2009), Art and politics: the history of the National Arts Centre, Dundurn, ISBN 978-1-55002-886-7, https://books.google.am/books?id=ZdjXSiWAwC4C&lpg=PP1&dq=Politics%20%20of%20canada&pg=PP1#v=onepage&q&f=true 


== Ծանոթագրություններ ==


== Արտաքին հղումներ ==
http://www.nac-cna.ca/ Արվեստի ազգային կենտրոն (Օտտավա). պաշտոնական կայք
Ottawa Chamber Music Society
Construction of the NAC (YouTube)
Ջուլիա Բուտրոս

Ջուլիա Բուտրոս (արաբ․՝ جوليا بطرس‎‎) (ապրիլի 1, 1968, Բեյրութ, Լիբանան), լիբանանցի հայտնի երգչուհի։ Զիադ Բուտրոսի քույրն է և Կրթության նախարար Էլիաս Բու Սաաբի կինը։


== Կենսագրություն ==
Ջուլիա Բուտրոսը ծնվել է 1968 թվականի ապրիլի 1-ին Բեյրութում՝ քրիստոնյա մարոնականների ընտանիքում։ Հայրը Լիբանանի Տյուրոս քաղաքից էր, մայրը՝ Պաղեստինի հայուհի։ Սովորել է Ռոզարի Սիսթերս դպրոցում, որտեղ երգում էր դպրոցի երգչախմբում։ Մեծանալիս ինքն ու եղբայրը մեծապես ազդվել են Զիադ Ռահբանիի աշխատանքներից։ Երբ 12 տարեկան էր, Էլիաս Ալ Ռահբանի ստուդիայում ձայնագրեց առաջին երգը՝ «A Maman», որից հետո ևս երկուսը՝ «C'est la Vie» և «Viens dans Ma Vie»։
2006 թվականի հոկտեմբերի 11-ին Ջուլիան նոր սինգլ թողարկեց՝ «Սիրելիներս»։ Երգի խոսքերը գրվել են 2006 թվականին Հեզբոլլահի և Իսրայելի միջև սկսված Ամառային պատերազմի ժամանակ Հեզբոլլահի գլխավոր քարտուղարի՝ Հասան Նասրալլահի՝ Հարավային Լիբանանի մարտիկներին ուղարկած նամակի հիման վրա։ Ղասան Մաթար պոետը ադապտացրեց բնօրինակ տեքստը։ Երաժշտությունը գրվել է Ջուլիայի եղբոր՝ Զիադի կողմից, գործիքավորումը կատարել է Միշել Ֆադելը։ Երգի վաճառքից ստացված հասույթը փոխանցվեց Հեզբոլլահի մարտիկների ընտանիքներին և բոլոր այն լիբանանցիներին, որոնք զոհվեցին Իսրայելա-լիբանանյան հակամարտության ժամանակ։ Վաճառքից ընդհանուր առմամբ 3 մլն դոլար փոխանցվեց լիբանանցի քաղաքացիների ընտանիքներին, զինվորներին, պաշտպանության ուժերին և Հեզբոլլահի զինվորականներին, որոնք զոհվել էին Իսրայելա-լիբանանյան հակամարտության ժամանակ։ Գումարը նախատեսվածից 3 անգամ ավել էր։ Նահեր էլ Բարեդ գործողության ժամանակ զոհված լիբանանցի զինվորների ընտանիքները ևս գումար ստացան։
Բացի Հեզբոլլահին աջակցելուց «Al-Haq Silahi» երգով իր աջակցությունն է ցուցաբերել Գազայի ընդդիմացող խմբերին և Սիրիայի նախագահ Բաշշար ալ֊Ասադին։


== Ծանոթագրություններ ==


== Արտաքին հղումներ ==
Պաշտոնական կայք Archived 2021-02-27 at the Wayback Machine.
Մեմետիկա

Մեմետիկա (անգլ.՝ memetics), մեմերի կոնցեպցիայի վրա հիմնվող տեղեկության փոխանցման էվոլյուցիոն մոդելների մոտեցում, որը գաղափարները դիտարկում է որպես մարդկանց մեջ նմանակման, սովորեցման և այլ միջոցներով տարածվող մշակութային տեղեկության միավորներ։ Այժմ մեմետիկան համարվում է կեղծ գիտություն, սակայն Ռիչարդ Դոքինզի հեղինակության շնորհիվ մինչև օրս կան մեմետիկայի բազմաթիվ կողմնակիցներ։


== Արտաքին հղումներ ==
Memetics publications on the web Archived 2009-07-24 at the Portuguese Web Archive


== Ծանոթագրություններ ==
Մելետ շրջան (Հարավային Դակոտա)

Մելետ շրջան (անգլ.՝ Mellette County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 3.385 կմ² է, բնակչությունը՝ 2.048 մարդ (2010 թ. տվյալներով)։ Շրջկենտրոնն է Ուայթ Ռիվեր բնակավայրը։ Կազմավորվել է 1909 թ.։
Նովակովսկի գյուղական խորհուրդ (Լուբենսկի շրջան)

Նովակովսկի գյուղական խորհուրդ  (ուկրաիներեն՝ Новаківська сільська рада), Ուկրաինայի Պոլտավայի մարզի Լուբենսկի շրջանում։
2001 թվականի տվյալներով Նովակովսկի գյուղական խորհրդում բնակվում էր 1206 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Նիք Վան Էքսել

Նիքի Մաքսվել «Նիք» Վան Էքսել (անգլ.՝ Nickey Maxwell "Nick" Van Exel, ծնվ.՝ նոյեմբերի 27, 1971), ամերիկացի նախկին բասկետբոլիստ, խաղարկող։ Ներկա պահին զբաղեցնում է NBA զարգացման լիգայի «Թեքզաս Լեջենդս» ակումբի գլխավոր մարզչի պաշտոնը։


== Արտաքին հղումներ ==
Էջը NBA.com կայքում(անգլ.)
Էջը Բասկետբոլ-ռեֆերենսում Archived 2015-11-26 at the Wayback Machine.(անգլ.)
Կլերմոն (Արյեժի գավառ)

Կլերմոն (ֆր.՝ Clermont), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Ժիրոն կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09097։


== Բնակչություն ==
Համայնքի բնակչությունը 2008 թվականին կազմում էր 86 մարդ։


== Տնտեսություն ==
2007 թվականի տվյալներով 47 աշխատունակ տարիքի մարդկանցից (15-64 տարեկան) 37-ը տնտեսապես ակտիվ էին, 10-ը անգործունակ (ակտիվության ցուցանիշը 78,7 %, 1999 թվականին եղել է՝ 62,1 %)։ 37 աշխատունակ բնակիչներից 34-ը աշխատում էին (20 տղամարդ և 14 կին), անաշխատանք էին 3-ը (1 տղամարդ և 2 կին)։ 10 անգործունակ մարդկանցից 3-ը աշակերտներ կամ ուսանողներ են, 2-ը թոշակառու, 5-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կլերմոն» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-14 
«Կլերմոն» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Սկամպիտելա

Սկամպիտելա  (իտալերեն՝ Scampitella), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 1346 մարդ, բնակչության խտությունը կազմում է 90 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 83050, հեռախոսային կոդ՝ 081։


== Ժողովրդագրություն ==
Բնակչության թվաքանակի փոփոխությունները


== Կոմունային վարչակազմ ==
Հեռախոսահամար։ 0827 93031
Պաշտոնական կայք։ http://scampitella.asmenet.it Archived 2007-10-18 at the Wayback Machine.


== Արտաքին հղումներ ==
http://scampitella.asmenet.it Archived 2007-10-18 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բարմա (Մեզենի վտակ)

Անվան այլ կիրառումների համար տե՛ս՝ Բարմա (այլ կիրառումներ)Բարմա (ռուս.՝ Барма), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Մեզէն գետի աջ ափին՝ 442 կմ հեռավորության վրա։ Գետի երկարությունը 42 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Մեզեն գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Մեզեն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000044510
Հիդրոլոգիական ուսումնասիրությունների կոդը -  103004451
Ավազանի կոդը -  03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քյուրքչի (Յոզղաթի գավառ)

Քյուրքչի, գյուղ Արևմտյան Հայաստանում, Սեբաստիայի վիլայեթի Յոզղաթի գավառում։


== Բնակչություն ==
1872-1873 թվականներին ուներ 7 տուն հայ և 10 տուն թուրք բնակիչ։


== Տնտեսություն ==
Բնակչության հիմնական զբաղմունքը հողագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մարազա

Մարազան (ադրբ.՝ Mərəzə), քաղաք է (2008-ից) Ադրբեջանում, Կոբստանի շրջանի վարչական կենտրոն։ Քաղաքի հին անվանումն է «Կոբստան»։ Բնակչությունը՝ ▲9556 մարդ (2019)։


== Ծանոթագրություններ ==
Թաիր Սալախով

Թաիր Թեյմուր Օղլի Սալախով (ադրբ.՝ Tahir Teymur oğlu Salahov, նոյեմբերի 29, 1928(1928-11-29)[…], Բաքու, ԱԽՖՍՀ, ԽՍՀՄ - մայիսի 21, 2021(2021-05-21), Բեռլին, Գերմանիա), ադրբեջանցի խորհրդային նկարիչ։ ԽՍՀՄ ժողովրդական նկարիչ (1973 թվական)։ ԽՍՀՄ Գեղարվեստի ակադեմիայի իսկական անդամ (1975 թվական)։ ԽՄԿԿ անդամ 1964 թվականից։


== Կենսագրություն ==
1945-1950 թվականներին սովորել է Բաքվի Ազիմզադեի անվան գեղարվեստի ուսումնարանում, 1951-1957 թվականներին՝ Մոսկվայի Սուրիկովի անվան գեղարվեստի ինստիտուտում։ 1963-1974 թվականներին դասավանդել է Բաքվի Ալիևի անվան արվեստի ինստիտուտում (1973 թվականից՝ պրոֆեսոր), 1975 թվականից՝ Մոսկվայի Սուրիկովի անվան գեղարվեստի ինստիտուտում։ Սալախովը հեղինակ է Բաքվի նավթագործների կյանքը պատկերող ժանրային հորինվածքների, դիմանկարների, ինչպես և բնանկարների ու նատյուրմորտների։ Սալախովի աշխատանքներին բնորոշ են գրաֆիկորեն հստակ ձևերի մոնումենտալությունը, ռիթմիկ կոմպոզիցիան, լարված, ընդգծված հակադրություններով գունապատկերը։ Գործերից են՝ Կարա Կարաևի դիմանկարը (1960 թվական, Տրետյակովյան պատկերասրահ, Մոսկվա), «Նորոգող բանվորներ» (1961 թվական, Ադրբեջանի Մուստաֆաևի անվան արվեստի թանգարան, Բաքու), «Կասպիականի ափին» (1967 թվական, ԽՍՀՄ նկարիչների միության սեփականություն, Մոսկվա, երեքի համար՝ ԽՍՀՄ պետական մրցանակ, 1968 թվական), «Նոր ծով» (1970 թվական, Ադրբեջանի ԽՍՀ կուլտուրայի մինիստրության սեփականություն, Բաքու, Ադրբեջանական ԽՍՀ պետական մրցանակ, 1970 թվական), «Ապշերոն» (1969 թվական, ԽՍՀՄ նկարիչների միության սեփականություն) գրաֆիկական շարքը, Շեքսպիրի «Անտոնիոս և Կլեոպատրա» ներկայացման ձևավորումը Բաքուի Ազիզբեկովի անվան ակադեմիական դրամատիկ թատրոնում (1964 թվական, Ադրբեջանական ԽՍՀ Ախունդովի անվան մրցանակ, 1965 թվական)։ Սալախովը բարեկամական կապեր է պահպանել հայ նկարիչների հետ, հանդես եկել հայ կերպարվեստագետներին նվիրված հոդվածներով։
ԽՍՀՄ 7-8 գումարումների Գերագույն խորհրդային պատգամավոր, ԽՄԿԿ 23-24 համագումարների պատգամավոր։ ԽՍՀՄ նկարիչների միության վարչության առաջին քարտուղար (1973 թվականից)։


== Պարգևներ ==
Պարգևատրվել է Աշխատանքային կարմիր դրոշի շքանշանով։


== Ծանոթագրություններ ==
Հիքմեթ Աքչիչեք

Հիքմեթ Աքչիչեք (թուրքերեն՝ Hikmet Akçiçek, ծնված՝ 1963թ., Հոպա, Թուրքիայի Հանրապետություն), համշենահայ հասարակական, մշակութային գործիչ, երաժիշտ, Վովա խմբի համահիմնադիր և մեներգիչ, համշենական ժողովրդական երգերի բանահավաք, «Հատիկ» միության փոխնախագահ։ Իր ազգային, հասարակական հայացքների համար բազմիցս հետապնդումների է ենթարկվել Թուրքիայի իշխանությունների կողմից:


== Կենսագրական տվյալներ ==
Հիքմեթ Աքչիչեքը ծնվել է Թուրքիայի Հանրապետության Հոպա շրջանում 1963 թվականին համշենահայ ընտանիքում։ Նախնական կրթությունը ստացել է Հոպայում։ Այնուհետև՝ 1981 թվականին, կրթությունը շարունակելու նպատակով Հիքմեթը մեկնել Ստամբուլ քաղաք, որտեղ ընդունվել է համալսարան։ Նա մինչ օրս բնակվում է Ստամբուլում` պահպանելով Հոպայում մնացած իր ընտանիքի անդամների՝ ծնողների և եղբոր հետ կապը։ Իր մայրենի լեզուն համարում է համշեներենը։ Աշխատում է մասնավոր ընկերությունում որպես ֆինանսական ղեկավար։


== Համշենապահպան գործունեություն ==


=== Վովա խումբ ===
Հիքմեթ Աքչիչեքը հանդիսանում է համշենահայ Վովա երաժշտական խմբի համահիմնադիրն ու մենակատարը։ Խումբը ստեղծվել է 2005 թվականին՝ նպատակ ունենալով հավաքագրել, պահպանել և համշենահայերի հետագա սերնդին փոխանցել համշենական ազգային, ժողովրդական երգարվեստը։ Այն ստեղծագործում է համշենի բարբառով։
Վովա խումբն իր առաջին մեծ ելույթն ունեցել է պոլսահայ հայտնի լրագրող Հրանտ Դինքի հիշատակին կազմակերպված երեկոյի ընթացքում, որտեղ կատարել են հայերեն «Յար յար» երգը։ Երաժշտական խումբը 2005 թվականին թողարկել է «Վովա» ալբոմը, որտեղ խտացվել են համշենի բարբառով 13 ժողովրդական երգ։ Այն հանդիսանում է համշենի բարբառով ձայնագրված երգերի առաջին ալբոմն աշխարհում։
2012 թվականի Վովան համերգով է հանդես եկել Ռուսաստանի Դաշնության Մոսկվայում, Սոչիում և այլ քաղաքներում։
Վովա երաժշտական խմբին առավել լայն տարածում բերեց 13 երգերից կազմված «Վովա» ալբոմը, որը թողարկվել է 2005 թվականին։ Համշենի բարբառով գրված 13 ժողովրդական երգերն են, որոնցից առավել հայտնին հանդիսանում է «Նեննի Նեննի» երգը։


== Ընտանիք ==
Հիքմեթ Աքչիչեքն ամուսնացած է, ունի երկու աղջիկ։


== Արտաքին հղումներ ==
Հիքմեթ Աքչիչեքի հարցազրույցը «Սիվիլնեթ»-ին:
Հուշարձանագետ Սամվել Կարապետյանը խոսում է Հիքմեթ Աքչիչեքի և նրա Վովա խմբի մասին (տեսանյութ)
Հիքմեթ Աքչիչեքի և Վովա խմբի համերգը (տեսանյութ)


== Ծանոթագրություններ ==
Տուրիցա (այլ կիրառումներ)

Տուրիցա, կարող է վերաբերել՝

Տուրիցա - գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի ձախ ափում՝ 352 կմ հեռավորության վրա
Տուրիցա - գյուղ Ուկրաինայի Անդրկարպատյան մարզի Պերոչինի շրջանում
Ջեյմս Չադվիկ

Չադվիկ Զեյմս (James Chadwick, հոկտեմբերի 20, 1891(1891-10-20)[…], Bollington, Արևելյան Չեշիր, Չեշիր, Անգլիա, Մեծ Բրիտանիայի և Իռլանդիայի միացյալ թագավորություն - հուլիսի 24, 1974(1974-07-24)[…], Քեմբրիջ, Անգլիա, Միացյալ Թագավորություն), անգլիացի ֆիզիկոս, Լոնդոնի թագավորական ընկերության անդամ (1927)։


== Կենսագրություն ==
էռնեստ Ռեզերֆորդի աշակերտը։ Ավարտել է Մանչեստրի և Քեմբրիջի համալսարանները։ 1923-1935 թվականներին դասավանդել է Քեմբրիջի համալսարանում, եղել Կավենդիշի լաբորատորիայի տնօրենի տեղակալ։ 1935-1948 թվականներին՝ Լիվերպուլի համալսարանի պրոֆեսոր, 1948 թվականից՝ Քեմբրիջի համալսարանի Գոնվիլ և Քիզ կոլեջի տնօրեն։ Աշխատանքները վերաբերում են ռադիոակտիվությանը, ատոմային միջուկի ֆիզիկային։ 1920 թվականին փորձով հաստատել է, որ միջուկի լիցքը հավասար է տարրի կարգաթվին։ Ուսումնասիրել է (Ռեզերֆորդի հետ) տարրերի արհեստական Փոխակերպումը a-մասնիկների ազդեցությամբ։ Չադվիկի ամենամեծ վաստակը նեյտրոնի հայտնագործումն է (1932), որի համար արժանացել է նոբելյան մրցանակի (1935)։ 1934-1935 թվականներին, իր աշխատակից Մորիս Գոլդհաբերի հետ հետազոտել է դեյտրոնի ֆոտոդիսոցումը նեյտրոնի և պրոտոնի՝ 7 Քվանաների ազդեցությամբ։ 1943-1945 թվականներին գլխավորել է Լոս Ալամոսի լաբորատորիայում (ԱՄՆ) ատոմային ռումբի նախագծի վրա աշխատող անգլիացի գիտնականների խումբը։


== Գրականություն ==
Радиоактивность и радиоактивные вещества, пер․ с англ․, Л-, 1935․
Нейтрон․ Предыстория, открытие, последствия, М․, 1975․


== Ծանոթագրություններ ==
Վերխնեե Կուզեբաևո

Վերխնեե Կուզեբաևո (ռուս.՝ Верхнее Кузебаево), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիրժեն դա լապա

Վիրժեն դա լապա (պորտ.՝ Virgem da Lapa), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 13 485 մարդ՝ 2006 թվականի տվյալներով։ Գրավում է 871,888 կմ2 տարածք։ Բնակչության խտությունը կազմում է՝ 15,5 մարդ/կմ2։


== Պատմություն ==
Քաղաքը հիմնադրվել է 1948 թվականի դեկտեմբերի 27-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 28.561.998,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.104,64 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,664 (տվյալները ՄԱԿ-ի զարգացման ծրագրի)։
Ձամբանա

Ձամբանա (իտալերեն՝ Zambana), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։ Բնակչությունը կազմում է 1585 մարդ (2008), բնակչության խտություն՝ 144 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 38010։ Հեռախոսային կոդ՝ 0461։ Քաղաքի հովանավոր պաշտպաններն են Սուրբ Ֆիլիպն ու Սուրբ Յակովը։ Տոնը նշվում է մայիսի 3-ին։


== Կապի տվյալներ ==
Պաշտոնական կայք՝ http://www.comune.zambana.tn.it


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
(823) Սիսիգամբիս

(823) Սիսիգամբիս (անգլ.՝ Sisigambis), աստերոիդ աստերոիդների հիմնական գոտում։ Հայտնաբերվել է 1916 թվականի մարտի 31-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,221665 ա. մ., առավելագույնը մոտենում է 2,0225 ա. մ. հեռավորության վրա և հեռանում 2,4209 ա. մ.։ Արեգակի շուրջ մեկ ամբողջական պտույտ է կատարում 1209,53 երկրային օրվա ընթացքում, իր ուղեծրով շարժվելով միջինում 0,297637 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,65° անկյուն։
Սիսիգամբիս աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(823) Սիսիգամբիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պետրոպավլովո (այլ կիրառումներ)

Պետրոպավլովո, կարող է վերաբերել՝

Պետրոպավլովո - գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Պետրոպավլովո - գյուղ Ռուսաստանի Ուդմուրթական հանրապետության Ուվինսկի շրջանի կազմում։
Ժոզեֆ Նյեպս

Ժոսեֆ Նյեպս (ֆր.՝ Joseph Nicéphore Niépce , մարտի 7, 1763(1763-03-07)[…], Շալոն սյուռ Սոն, Ֆրանսիայի թագավորություն - հուլիսի 5, 1833(1833-07-05)[…], Saint-Loup-de-Varennes, Ֆրանսիայի թագավորություն), ֆրանսիացի հայտնագործող, առավել հայտնի է որպես գելիոգրաֆիայի և լուսանկարչության ստեղծողներից մեկը։


== Կենսագրություն ==
Ծնվել է Բուրգունդիայի  Շալոն-սյուր-Սոն  քաղաքում ազնվականների ընտանիքում։ Նրա հայրը Լյուդովիկոս XV-ի խորհրդականն էր, մայրը՝ նշանավոր փաստաբանի դուստր։ Շալոնում ընտանիքն ուներ մեծ ունեցվածք։ Ժոզեֆը 1780 թվականից 1788 թթ. բանախոսական արվեստ էր սովորում Շալոնի, Տրուի և Անժեի քոլեջներում։
Չնայած որ ուսումը նրան պատրաստում էր եկեղեցական կարիերային, նա 1972 թ. որոշեց փոխել ուղղությունը, մուտք գործելով հեղափոխական բանակ ու դառնալով սպա, մասնակցում էր զինվորական գործողություններին Սարդինիայում և Իտալիայում։ Վատ առողջությունը ստիպեց նրան հրաժարական տալ։ 1795 թվականին նա տեղափոխվեց Նիցցա, որպես հանրային ծառայող և ամուսնացավ Ագնեսսա Ռամերի հետ։
Վեց տարի անց նա վերադարձավ իր հայրենի քաղաք իր ավագ եղբայր Կլոդի հետ։ Առաջին հայտնագործությունը պիրեոլոֆորն էր, ինչն իրենից ներկայացնում էր ներքին շարժման այրիչ, որի օգնությամբ կարելի էր նավակ շարժել  Սենայում։ 1816 թ․ Նյեպսը սկսեց աշխատել լուսանկարչական պատկեր ստանալու վրա։ Սկզբնական շրջանում օգտագործվում էր  արծաթի աղ, որը սևանում է ցերեկային լույսից։ Նյեպսը կարողացավ ստանալ նեգատիվ, բայց խցիկից  արծաթի աղի ազատ արձակումից հետո ամբողջ լուսանկարը սևանում էր։ Հետագայում Նյեպսը փորձում էր օգտագործել պղնձե կամ կրաքարե ափսե, պատված բիտումի բարակ շերտով։  Առաջին անգամ Նյեպսը ֆիքսված պատկեր ստացավ մոտ  1822 թվականին ՝ «Բացված սեղանը», որը, ցավոք,մեզ չի հասել։ Ամենահինը  մեզ հայտնի լուսանկարներից «Տեսարան պատուհանից Լե Գրայում» 1826 թվականին, որի պահաժամը տևել է մոտ 8 ժամ։
1829 թ. 64-ամյա Նյեպսը հիվանդացավ։ Նա և իր ավագ եղբայրը՝ Կլոդը ծախսեցին իրենց ժառանգությամբ ստացած ամբողջ գումարը տարբեր հայտնագործությունների վրա, բայց դրանցից  ոչ մեկը նրանց մեծ գումարներ չբերեց։ Գելիոգրաֆիան դարձավ Նյեպսի հիմնական զբաղմունքը, և նա դրան նվիրեց իր ողջ ուժերը։ Ժոսեֆը մահացավ 1833 թ.


== Հիշատակ ==
1970 թ. Միջազգային աստղագիտական միությունը Լուսնի հակառակ կողմում գտնվող խառնարանն անվանակոչեց Նյեպսի անունով։


== Ծանոթագրություններ ==
Քիլիսի մարզ

Քիլիսի մարզ (թուրքերեն՝ Kilis ili), նահանգ Թուրքիայի Հանրապետության Հարավ-արևելյան Անատոլիա տարածաշրջանում։


== Տես նաև ==
Թուրքիայի վարչական բաժանում
Հարավ-արևելյան Անատոլիա տարածաշրջան
Բուլունսկի ուլուս

Բուլունսկի ուլուս (ռուս.՝ Булунский улус , район, յակուտ.՝ Булуҥ улууһа), մունիցիպալ շրջան Ռուսաստանի Դաշնության Սախա-Յակուտիայի հանրապետությունում։
Ստեղծվել է 1930 թվականին։ Վարչական կենտրոնը՝ Տիկսի։


== Աշխարհագրություն ==
Շրջանի տարածքի մակերեսը կազմում է 235100 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 9366 մարդ։ Բնակչության խտությունը կազմում էր 0,04 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Անունս Վիոլա է

Անունս Վիոլա է, 2013 թվականին նկարահանված հայկական ֆիլմ։


== Սյուժե ==
Երիտասարդ աղջկա հոգեվիճակ ազատության ձգտման և աշխարհընկալման ճանապարհին։ Սիրո և ընկերության հասկացողությունը փոշիանում է շրջապատի և հասարակության նսեմացուցիչ վերաբերմունքից։ Երիտասարդ աղջիկն իր փրկությունը տեսնում է միայնության, ինքնամփոփության մեջ, մինչ այն պահը, երբ հանդիպում է Աննային։ Նա փորձում է ապրել իր նոր ընկերուհու կյանքով՝ կարծելով, թե դա կլինի իր փրկությունը շրջապատից, ուր կորցրել էր իր «ես»-ը։ Մտնելով ընկերուհու կյանքը՝ պարզում է, որ նա նույնպես ունի շրջապատում և ընտանիքում անհանդուրժողականության խնդիր և որ իր վիճակն ավելի հանդուրժելի էր, քան այդ նոր ձեռք բերած կյանքում։
Հարցի լուծումն է՝ անէանալ, ձուլվել բնությանը՝ միակ մարդկայինին։


== Դերերում ==
Ջանեթ Սպիցեր - Աննա
Լուսինե Ալեքսանյան - Հայկուհի (Վիոլա)
Մաքսանս Քուզուբաշյան - Հրանտ
Երո Մուրյան - Դավիթ
Կարեն Հովհաննիսյան - Վարուժ
Միքայել Պողոսյան - Աննայի խորթ հայր


== Ծանոթագրություններ ==


== Արտաքին հղումներ ==
Անունս Վիոլա է
Սկանդալային «Անունս Վիոլա է» ֆիլմը ցուցադրվեց Երևանում
Կրեստ-Խալջայ

Կրեստ-Խալջայ (ռուս.՝ Крест-Хальджай), գյուղ Ռուսաստանի Սախա-Յակուտիայի հանրապետության Տոմպոնսկի ուլուսի կազմում։
Բնակչությունը վերջին գրանցված տվյալներով կազմում էր 2000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովենկոե (գյուղ, Բախչիսարայի շրջան)

Անվան այլ կիրառումների համար տե՛ս՝ ՆովենկոեՆովենկոե (ուկրաիներեն՝ Новеньке, Ղրիմի թաթարերեն՝ Aranköy), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Արանկոյ։
2001 թվականի տվյալներով Նովենկոե գյուղում բնակվում էր 511 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Computer Games Magazine

Computer Games Magazine, ամերիկյան պարբերական նվիրված համակարգչային խաղերին, որը թողարկվել է 1988-ից մինչև 2007 թվականները։ Մինչև 2000 թվականը պարբերականը հայտնի է եղել որպես Computer Games Strategy Plus, և ստեղծվել է որպես Games International Մեծ Բրիտանիայում։ 
Պարբերականը լուսաբանում էր խաղային հարթակների և ժանրերի մեծ շրջանակ, սակայն հիմնական շեշտը դրված էր համակարգչային ստրատեգիական խաղերի վրա։ 
Պարբեարականը լույս է տեսել ավելի քան 19 տարի, ինչը դարձնում է նրան ամենաերկարակյաց պարբերականը, որը նվիրված է համակարգչային խաղերին։


== Պատմություն ==
Պարբերականը առաջին անգամ թողարկվել է 1988 թվականին Մեծ Բրիտանիայում Games International։ Ստեղծողը և առաջին խմբագիրը դարձավ Բրայան Ուոկերը։ Պարբերականի անվանումը աբողջությամբ արտահայտում է պարբերականի հիմնական թեմատիկան։ 
1991 թվականին Ուոկերը վերանվանափոխեց պարբերականը դարձնելով՝ Strategy Plus, որն ընգծում էր պարբերականի ուղղվածությունը։ Նույն տարում նա վաճառեց պարբերականը Յելյու և Թինե Բրոզենաին ԱՄՆ-ից, ովքեր զբաղվում էին համակարգչային խաղերի առաքմամբ։ Վաճառքի պահին պարբերականը ուներ ավելի քան 240000 բաժանորդ։ Նոր տերերը փոխեցին պարբերականի անվանումը դարձնելով Computer Games: Strategy Plus։ 
1999 թվականին TheGlobe.com ընկերությունը գնեց Chips & Bits ընկերությունը պարբերականի հետ միասին։ Երրորդ և վերջին անգամ հրատարակչությունը փոխեց անվանումը դառնալով Computer Games Magazine։ Նոր ղեկավարության ներքո ընկերությունը սկսեց հրապարակել հոդվածներ խաղային համակարգերի համար նախատեսված խաղերի մասին։ 
2007 թվականի հոկտեմբերին Games for Windows: The Official Magazine պարբերականի կողմից լույս տեսած համար ներառում էր նամակ Computer Games Magazine-ի բոլոր կարդացողների համար, որում հայտարարվեց, որ բոլոր նրանք ովքեր ունեն պարբերականի բաժանորդագրություն անվճար կստատան նաև Games for Windows պարբերականը։ 


== Գնահատման համակարգ ==
Computer Games Magazine-ի քննադատները գնահատում էին խաղերը 5 բալային համակարգով, խաղերին տալով համապատասխան աստղեր։ Քննադատները շեշտը դնում են խաղերի անիմացիաների և ղեկավարման համակարգի վրա։ 


== Այլ երկրերում ==
Computer Games Magazine-ի հունական տարբերակը թողարկվել է 2000 թվականի հունիսից մինչև 2008 թվականի հունիսը։ Ընդհանուր առմամբ թողարկվել է 92 համար։ Գոյություն է ունեցել նաև պարբերականի մեքսիկական տարբերակը։ 


== Ծանոթագրություններ ==


== Արտաքին հղումներ ==
Jason Dobson, Kevin Gifford (2007-03-13)։ «Report: Computer Games Magazine, Massive Shut Down» (անգլերեն)։ Gamasutra 


== Գրականություն ==
Harrison Gish Computer Games Magazine(անգլ.) // Mark J.P. Wolfe Encyclopedia of Video Games : сборник. — Santa-Barbara, California: Greenwood, 2012. — Т. 1. — С. 131—132. — ISBN 978-0-313-37937-6.
Ken S. McAllister Computer game reviewing in print // Game Work: Language, Power, and Computer Game Culture. — University of Alabama Press, 2004. — С. 126-129. — 232 с. — ISBN 9780817314187
Ո՞վ է մեղավոր

Ո՞վ է մեղավոր (Կոմերիտական ճշմարտություն), 1929 թվականին Հայֆիլմ կինոստուդիայի նկարահանած համր կարճամետրաժ ֆիլմ է։


== Սյուժե ==
Դեռատի գեղեցկուհի Գոհարի հետ անազնիվ վարված Սամվելին ընկերները վտարում են կոմերիտմիության շարքերից։


== Ստեղծագործական խումբ ==
Սցենարի հեղինակ - Ջերգիզ Ժամհարյան
Բեմադրող ռեժիսոր -
Բեմադրող օպերատոր - Հ.Ղարիբյան
Բեմադրող նկարիչ - Ստեփան Թարյան
Գլխավոր ադմինիստրատոր – Խաչատուր Աբրահամյան


== Դերերում ==
Սամվել Մկրտչյան
Գոհար Մովսիսյան
Անահիտ Մարտիրոսյան
Գուրգեն Մարինոսյան
Գ. Ոսկանյան


== Ծանոթագրություններ ==
Աղջիկը և մահը (ֆիլմ)

Աղջիկը և մահը (անգլ.՝ Girl and death), դրամա։ Նկարահանել է հոլանդացի ռեժիսոր Իոս Սթելլինգը 2012 թվականին։ Պրեմիերան կայացել է 2012 թվականի սեպտեմբերի 29-ին։


== Դերերում ==


== Նկարահանող կազմ ==
Իոս Սթելլինգ - ռեժիսոր
Իոս Սթելլինգ, Բերտ Ռայկելիկհաուզեն - սցենարիստներ
Անտոն Կրամեր, Իոս Սթելլինգ, Ավրո, Սլեա Դե Կոնինգ, Հայնո Դեկերտ, Եվգենի Գինդիլիս, Մարտին Շլուտեր, Ջուդիտ վան դեն Բյորգ - պրոդյուսերներ
Գուրտ Հիլտայ - օպերատոր
Բարտ վան դե Լիսդոնկ - կոմպոզիտոր
Գերտ Բրինկերս, Անդրեա Շայն - նկարիչներ
Բերտ Ռայկելիկհուզեն - մոնտաժ


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը
«Девушка и смерть» на официальном сайте Ренаты Литвиновой Archived 2015-03-06 at the Wayback Machine.
«Աղջիկը և մահը (ֆիլմ)»(անգլ.) ֆիլմը Internet Movie Database կայքում
Режиссёр о фильме
Ես սպանեցի մորս

«Ես սպանեցի մորս» (ֆր.՝ J'ai tué ma mère), կանադացի ռեժիսոր Քսավյե Դոլանի դեբյուտային կիսակենսագրական ֆիլմը, որտեղ նա կատարել է գլխավոր դերը։ Ֆիլմի պրեմիերան Քվեբեկում կայացել է 2009 թվականի հունիսի 5-ին, իսկ Ֆրանսիայում՝ նույն թվականի հուլիսի 15-ին։


== Սյուժե ==
16-ամյա Յուբերը ապրում է իր մոր հետ Մոնրեալի արվարձանում։ Ֆիլմում պատմվում է մոր և որդու միջև տեղի ունեցող բազմաթիվ կոնֆլիկտների մասին, որոնք հասնում են հիվանդագին մակարդակի։ Ֆիլմն այն մասին է, թե ինչպես հարազատ մարդիկ կարող են պարադոքսալ հեռու լինել միմյանցից։
Այս ֆոնին դեռահասի կյանքում ի հայտ են գալիս առաջին սերը, հարկադրական քամինգ աութը, թմրանյութերը, կյանքում իր իրական տեղը գտնելու փորձերը…


== Դերերում ==
Էնն Դորվալ — Շանտալ Լեմմինգ
Քսավյե Դոլան — Յուբեր Մինել
Սյուզան Քլեման — Ժյուլի Կլությե
Ֆրանսուա Արնո — Անտոնին
Նիլս Շնայդեր — Էրիկ


== Արտադրություն ==
Քսավյե Դոլանը գրել է իր ֆիլմի սցենարը, երբ եղել է 16 տարեկան։ «Le Soleil» թերթի հարցազրույցում Դոլանը ասել է, որ ֆիլմը մասնակիորեն հիմնված է իր կենսագրության վրա։
Նկարահանումների մի մասը Դոլնը ֆինասավորել է ինքնուրույն, իր կողմից ներդրումը կազմել է մոտ 175 հազար դոլար։  Ֆիլմը ավարտելու համար նա ֆինանսական աջակցության նպատակով ստիպված է եղել դիմել երկու պետական ընկերությունների՝ Telefilm Canada և Société de développement des entreprises culturelles։ Սկզբում նա մերժվեց երկու ընկերությունների կողմից էլ, սակայն 2008 թվականի դեկտեմբերին SODEC-ը դրամական օժանդակություն տրամադրեց։ Ֆիլմի ընդհանուր բյուջեն կազմել է 800 հազար դոլար։
Մի քանի դրվագներում ֆիլմը ունի ընդհանրություններ Ֆրանսուա Տրյուֆոյի (նույնպես դեբյուտային) «400 զարկ» ֆիլմի հետ։ Այդ ֆիլմի պաստառը կարճ ժամանակով հայտնվում է «Ես սպանեցի մորս» ֆիլմի մի դրվագում։


== Մրցանակներ ==

Քսավյե Դոլանը 2009 թվականի Կաննի կինոփառատոնում ստացել է երեք մրցանակ․

«Երիտասարդների հայացք» լավագույն ֆիլմի համար «Ռեժիսորների երկշաբաթյակ» նախագծում,
Art Cinema Award մրցանակ Միջազգային եվրոպական կոնֆեդերացիայի արտհաուսային կինոթատրոնների կողմից,
Մրցանակ լավագույն ֆրանսալեզու ֆիլմի համար SACD դրամատիկ հեղինակների և կոմպոզիտորների հասարակության կողմից։Ֆիլմը նաև պարգևատրվել է հետևյալ մրցանակներով․

Ոսկե մրրկահավ, Միջազգային կինոփառատոն Ռեյկյավիկում
Մոսկվայի 2MORROW փառատոնի Գրան պրի
Ֆրանսուա Արնոն, ով խաղացել էր Անտոնինի՝ Յուբերի սիրեկանի դերը, 2010 թվականին Տորոնտոյում ստացավ VFCC Award մրցանակ երկրորդ պլանի լավագույն դերի համար։


== Ծանոթագրություններ ==


== Արտաքին հղումներ ==
«Ես սպանեցի մորս»(անգլ.) ֆիլմը Internet Movie Database կայքում
Յաթաշ

Յաթաշ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ռաքել Մուրիլիո

Ռաքել Մուրիլիո (Լիսաբոն) Նեթֆլիքս հեռուստաալիքի թողարկած «Թղթե տունը» հեռուստասերիալի կերպար, որի մարմնավորումը կատարել է Իցիար Իտունյոն։ Հեռուստասերիալում նա գլխավոր հերոսուհին է, ազգային ոստիկանության կորպուսի ինսպեկտորը և պատասխանատու է լինում այդ գործի համար, մինչև երրորդ եթերաշրջանում, Պրոֆեսորին սիրահարվելով, միանում է նրա թիմին։


== Կերպար ==
Ռաքել Մուրիլիոն ազգային ոստիկանության կորպուսի ինսպեկտորն է, որին հանձնարարված է բանակցել կողոպտիչների հետ (1 և 2 եթերաշրջաններ)։ Սակայն բանակցությունների ժամանակ նա ծանոթանում է Պրոֆեսորի հետ, որը ներկայանում է որպես Սալվադոր Մարտին։ Ռաքելը սիրահարվում է նրան այնպիսի աստիճանի, որ նախընտրում է միանալ նրան, այլ ոչ թե ձերբակալել, և այդ պահին նա դառնում է խմբավորման արդյունավետ անդամ, ինչպես թիմի մյուս անդամները նա նույնպես վերցնում է քաղաքի անուն՝ Լիսաբոն (3 և 4 եթերաշրջաններ)։
Ռաքելը լինում է ամուսնալուծված իր նախկին ամուսնուց և ունենում է դուստր։


== Բնութագիր ==
Իտունյոն նկարագրել է Մուրիլոյին որպես «ուժեղ և հզոր կին տղամարդկանց աշխարհում, բայց նաև զգայուն իր անձնական կյանքում»։ Ալեքս Պինան Ռաքելին պատկերել է որպես նախկինում բռնբարված և կոտրված կին, որը Պրոֆեսորին հանդիպելով սիրահարվում է նրան։


== Ծանոթագրություններ ==


== Արտաքին հղումներ ==
Ռաքել Մուրիլիոն IMDb-ում
Պետրոս և Ֆևրոնյա Մուրոմցիների հուշարձան (Կրասնի Սուլին)

Պետրոս և Ֆևրոնյա Մուրոմցիների հուշարձան (ռուս.՝ Памятник Петру и Февронии Муромским), հուշարձան Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Նվիրված է Մուրոմի իշխան Յուրի Վլադիմիրովիչի երկրորդ որդուն` իշխան Պետրոսին, և նրա կնոջը` Ֆևրոնյային։ Ռուսաստանի տարածքում Պետրոսի և Ֆևրոնյայի ավելի քան 10 հուշարձաններից մեկն է։ Տեղադրվել է քաղաքի Լենինի փողոց, թիվ 7ա հասցեով։ Քանդակագործական հորինվածքի հեղինակն է ռոստովցի քանդակագործ Անդրեյ Դեմենտևը։


== Պատմություն ==
Քանդակը պատկերում է Մուրոմի իշխան Յուրի Վլադիմիրովիչի երկրորդ որդուն` իշխան Պետրոսին, և նրա կնոջը` Ֆևրոնյային, որոնք, ըստ ավանդույթների, հաղթահարել են բարդ ճանապարհ՝ դեպի ամուսնական երջանիկ կյանք։ Նրանք դասվել են սրբերի շարքին։ 
Հուշարձանը տեղադրվել է 2017 թվականի դեկտեմբերին Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Հարսանյաց պալատի նոր շենքի առջև։ Քանդակի հեղինակը ռոստովցի քանդակագործ Անդրեյ Դեմենտևն է։ Հուշարձանի կառուցման վայրը պատահական չի ընտրվել, քանի որ այս սրբերը համարվում են սիրո, ընտանիքի և ամուսնության հովանավորը։ Քանդակագործի կերտած սրբերի կերպարները շենքի մուտքի մոտ դիմավորում են սուլինսկցի բոլոր նորապսակներին։ Հուշարձանի հարևանությամբ տեղադրվել է նաև «Հաշտության նստարան»։
Սրբերի քանդակը ձուլված է բրոնզից, իսկ պատվանդանի դեր է կատարում մեծ քարը, որի վրա արված է ռուսերեն «Պետրոս և Ֆևրոնյա» (ռուս.՝ Петр и Феврония) մակագրությունը։
Հեռավորությունը քաղաքի կենտրոնից 698 մետր է։


== Ծանոթագրություններ ==
Ֆուտբոլի Անգլիայի գավաթ 2002-03

Ֆուտբոլի Անգլիայի գավաթ 2002-03 (անգլ.՝ 2002-03 FA Cup), Ֆուտբոլի Անգլիայի գավաթի 122-րդ խաղարկությունն է, որում հաղթեց «Արսենալ» ֆուտբոլային ակումբը։


== Եզրափակիչ ==
Արջի կոխեր

Արջի կոխեր, ձորակ Կուրի աջակոմյան վտակ Տավուշ գետի ավազանում։ Արջի կոխեր ավազանում հայտնի են եղել պղնձի բովեր, որոնցից մի քանիսը անցյալում ենթարկվել են շահագործման։


== Ծանոթագրություններ ==
Մաքենիսի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Մաքենիս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 48 հուշարձան (9 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Միխայլովկա (գյուղ, Կարմասկալինսկի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ռուս.՝ Михайловка, բաշկիրերեն՝ Михайловка), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բանվիլ լա Կամպան

Բանվիլ լա Կամպան (ֆր.՝ Banneville-la-Campagne), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2010 թվականի դրությամբ կազմում է 142 մարդ, բնակչության խտությունը` 22.05 մարդ/կմ²։ Բնակավայրը զբաղեցնում է 6.44 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևմուտք, Կան քաղաքից` 12 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 103 աշխատունակ (15-64 տարեկան) բնակիչ, որոնցից ակտիվ էին 77-ը, իսկ ոչ ակտիվները` 26։ Ակտիվության ցուցանիշը կազմում է 74,8 %։ 77 աշխատունակ մարդկանցից աշխատել է 69 անձ (34 տղամարդ և 35 կին)։ Գործազուրկ են եղել 8 անձ (2 տղամարդ և 6 կին)։ 26 անաշխատունակներից 10-ը եղել են աշակերտներ կամ ուսանողներ, 13-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Չերնովսկոե (այլ կիրառումներ)

Չերնովսկոե, կարող է վերաբերել՝

Չերնովսկոե - գյուղ Ռուսաստանի Նիժնի Նովգորոդի մարզի Բոլշեբոլդինսկի շրջանի կազմում։
Չերնովսկոե - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։